لیبی-ده اولوسلار آراسی سویه‌ده تانینان میللی هم رای‌لیک حکومتی اولوسلار آراسی قوه‌لرین دسامبرین 6-دا طرابلس-ا گیرمه پلانی‌نین پوچا چیخاریلدیغینی آچیقلادی.
میللی هم رای‌لیک حکومتینه باغلی قوه‌لرین سؤزچوسو محمد قانونو وئردیگی آچیقلامادا ژنرال خلیفه خفترین دستکله‌ین خاریجی قوه‌لره ایشاره ائده‌رک، بیر نئچه گون اول اولوسلار آراسی قوه‌لرین دسامبرین 6-دا تریپولییه گیرمیی پلانلاشدیردیغینی و پلان‌لارینی “جمعه ظفری” اولا‌راق آدلاندیردیق‌لاری باره‌ده معلومات الده ائتدیک‌لرینی بیلدیریب.
بو معلومات‌لارا جدی دقت یتیردیک‌لرینی، پروفسیونال و حربی جهدلر ایله هوجومون قارشی‌سینی آلدیق‌لارینی بیلدیرن قانونو سلاح‌لی تجاوزکارلارین قارشی‌سینی آلدیق‌لارینی و پلان‌لارینی پوچا چیخاردیق‌لارینی وورغولاییب.
عملیات‌لار زامانی دسامبرین 8-ده بیر قیریجی‌نین دوشورولدوگونو قئید ائدن قانونو بئله‌لیکله خفتره صادق قوه‌لره مخصوص دوشورولن قیریجی سایی‌نین 15-ا چیخدیغینی دئییب.
